
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi likumā "Par radiācijas drošību un kodoldrošību"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lai nodrošinātu valsts pārvaldes institucionālās sistēmas pilnveidošanu, darbības efektivitāti, optimizāciju un birokrātijas mazināšanu, pieņemts lēmums par Enerģētikas un vides aģentūras (turpmāk – Aģentūra) likvidēšanu, to pievienojot Valsts vides dienestam (turpmāk – Dienests). Atbilstoši izstrādāts un atrodas saskaņošanas procesā Ministru kabineta rīkojuma projekts "Par Enerģētikas un vides aģentūras pievienošanu Valsts vides dienestam" (25-TA-1300) (turpmāk - Rīkojuma projekts).
Izvērtējot abu iestāžu funkcijas, secināts, ka abu iestāžu funkciju ietvari izriet no vieniem un tiem pašiem normatīvajiem aktiem, kā arī Eiropas Savienības politika un izrietošais regulējums vides, klimata un enerģētikas jomā arvien vairāk veido sinerģiju. Abas iestādes dala kompetenci ietekmes uz vidi novērtējuma procedūras īstenošanā, rūpniecisko avāriju riska novērtēšanā, degvielas uzpildes staciju kontroles un ogļūdeņražu ieguves uzraudzības jomā, kā arī citās jomās. Attiecīgi ir acīmredzama iespēja koncentrēt iestāžu kompetences un funkcijas, kā arī konsolidēt darba organizāciju, un tādējādi rast resursus  kapacitātes palielināšanai un samazināt administratīvo slogu iestāžu klientiem.
Aģentūra pildīja arī Dienesta augstākas iestādes funkciju administratīvā procesa ietvaros, izskatot apstrīdēšanas iesniegumus par Dienesta izdotajiem administratīvajiem aktiem, ar kuriem izsniedz, atsaka izsniegt vai atceļ atļaujas dabas resursu izmantošanai un vides piesārņošanai, darbībām ar jonizējošā starojuma avotiem. Apstrīdēto administratīvo aktu pārskatīšanu efektīvi var realizēt arī Dienesta ģenerāldirektors kā augstāka amatpersona, kas atbilstu labas pārvaldības, lietderības un administratīvā procesa principiem un vienlaikus ļautu arī Dienesta ietvaros veidot vienotu praksi un paaugstināt amatpersonu kvalifikāciju. Likums “Par radiācijas drošību un kodoldrošību" ir viens no likumiem, kurā ir iekļautas Aģentūras kompetence izskatīt iesniegumus par apstrīdētajiem administratīvajiem aktiem radiācijas drošības un kodoldrošības jomā. Tāpēc lai nodrošinātu sabiedrībai skaidri saprotamu regulējumu par iestāžu kompetencēm, izstrādāts likumprojekts "Grozījumi likumā "Par radiācijas drošību un kodoldrošību""(turpmāk - Likumprojekts). 
1.2. Mērķis
Mērķa apraksts
Aktualizēt Dienesta funkcijas pēc Aģentūras pievienošanas, lai nodrošinātu precīzu un sabiedrībai skaidri saprotamu regulējumu par Dienesta kompetenci apstrīdēto administratīvo aktu izskatīšanā. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Likumā "Par radiācijas drošību un kodoldrošību" ir noteikta Aģentūras kompetence apstrīdēto Dienesta izdoto administratīvo aktu pārskatīšanā. Likumā "Par radiācijas drošību un kodoldrošību" vēl ir minēts Aģentūras iepriekšējais (līdz 30.01.2025.) nosaukums - Vides pārraudzības valsts birojs. 

Likuma "Par radiācijas drošību un kodoldrošību" 3. panta "Radiācijas drošības un kodoldrošības pamatprincipi" trešajā daļā ir noteikts, ka radiācijas drošības un kodoldrošības pamatprincipu ieviešana notiek saskaņā ar normatīvajiem aktiem par aizsardzību pret jonizējošo starojumu. 3. panta trešajā daļā noteiktais neietver tiešu pilnvarojumu Ministru kabinetam izdot noteikumus.
Problēmas un risinājumi
Problēmas apraksts
Izstrādājot grozījumus Ministru kabineta 2011. gada 13. decembra noteikumos Nr. 960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību" (25-TA-775) un jaunu noteikumu projektu “Noteikumi par aizsardzību pret jonizējošo starojumu medicīniskajā apstarošanā” (22-TA-2871), tika saņemti iebildumi no Tieslietu ministrijas, par projektos ietverto noteikumu izdošanas tiesisko pamatu, kur tika norādīta likuma "Par radiācijas drošību un kodoldrošību" 3.panta trešā daļa, jo likuma "Par radiācijas drošību un kodoldrošību" 3.panta trešajā daļā nav ietverts pilnvarojums Ministru kabinetam izdot noteikumus. Iebildumā Tieslietu ministrija ir norādījusi nepieciešamību veikt grozījumus likumā "Par radiācijas drošību un kodoldrošību", paredzot Ministru kabinetam attiecīgu pilnvarojumu.
Tieši noteikta Ministru kabineta pilnvarojuma trūkums likuma “Par radiācijas drošību un kodoldrošību” tā 3. panta trešajā daļā skar piecus spēkā esošus Ministru kabineta noteikumus:
* Ministru kabineta 2001.gada 3.jūlija noteikumi Nr.307 “Noteikumi par aizsardzību pret jonizējošo starojumu, transportējot radioaktīvos materiālus”;
* Ministru kabineta 2002.gada 9.aprīļa noteikumi Nr.149 “Noteikumi par aizsardzību pret jonizējošo starojumu”;
* Ministru kabineta 2011.gada 13.decembra noteikumi Nr.960 “Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”;
* Ministru kabineta 2014.gada 19.augusta noteikumi Nr.482 “Noteikumi par aizsardzību pret jonizējošo starojumu medicīniskajā apstarošanā”
* Ministru kabineta 2020. gada 15. septembra noteikumi Nr. 576 “Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts”.
 
Risinājuma apraksts
Papildināt  likuma “Par radiācijas drošību un kodoldrošību” 3. pantu ar tiešu pilnvarojumu Ministru kabinetam izdot noteikumus radiācijas drošības un kodoldrošības pamatprincipu ieviešanai.
Pilnvarojums ietver noteikumu izdošanu, kuros tiek noteiktas:
*radiācijas drošības un kodoldrošības prasības, transportējot radioaktīvos materiālus. Tās ietver vispārīgās drošības prasības radioaktīvo materiālu transportēšanai, kā arī tiek noteikti transportējamo radioaktīvo materiālu veidi, to radioaktivitātes un radioaktīvā materiāla daudzuma ierobežojumi. Tiek noteiktas prasības radioaktīvo vielu un radioaktīvo materiālu transportēšanas sagatavošanai, transportēšanai un tās kontrolei, prasības transportējamajam radioaktīvajam materiālam, iepakojumam un pakai, kā arī veicamie testi transportējamajam  radioaktīvajam materiālam un tā pakai, lai nodrošinātu drošu to transportēšanu. Tiek noteikts transportēšanas atbilstības apliecinājuma saturs un tā izsniegšanas kārtība.
*prasības aizsardzībai pret jonizējošo starojumu atbilstoši radiācijas drošības un kodoldrošības pamatprincipiem. Tās ietver veicamos radiācijas drošības un kodoldrošības pasākumus darbā ar jonizējošā starojuma avotiem, prasības operatoru radiācijas drošības kvalitātes nodrošināšanas programmā un to saskaņošanas kārtībai, kā arī prasības jonizējošā starojuma avotiem un to kontrolei. Nosaka jonizējošā starojuma dozu aprēķināšanas prasības. Nosaka prasības visu sabiedrības locekļu tai skaitā  darbinieku, mācekļu, studentu un iedzīvotāju aizsardzībai pret jonizējošo starojumu. Ietver nosacījumus radioaktīvo vielu izkliedei vidē, prasības aizsardzībai pret dabiskajiem un mākslīgajiem jonizējošā starojuma avotiem, tai skaitā šo avotu pieļaujamās vērtības. Nosaka kārtību esošo apstarošanas situāciju un piesārņoto teritoriju pārvaldībai.
*prasības kārtībai, kādā ievieš radiācijas drošības un kodoldrošības prasības aizsardzībai pret jonizējošo starojumu, iepērkot metālu atgriezumus un lūžņus. Tās nosaka kārtību , metāllūžņu radioaktivitātes pārbaudei un prasības apmācībai radiācijas drošībā nodarbinātajam, kurš pārbauda lūžņu radioaktivitātes līmeni.
*prasības radiācijas drošības un kodoldrošības prasību ieviešanu cilvēku aizsardzībai pret jonizējošo starojumu medicīniskajā apstarošanā.
Tās ietver:
- prasības pacientu un brīvprātīgo palīgu aizsardzībai medicīniskajā apstarošanā;
- būtiskas prasības radioloģiskajām ierīcēm un radioloģisko ierīču lietošanas uzraudzības kārtību, kā arī prasības individuālo aizsardzības līdzekļu pārbaudēm;
- prasības radioloģiskajām manipulācijām;
- medicīnas fizikas ekspertu un medicīnas fiziķu ieteicamās darba slodzes medicīniskajā apstarošanā;
- prasības pacientu dozu izvērtējumam un klīniskā audita veikšanai ārstniecības iestādēs;
- diagnostikas standartlīmeņus medicīniskajā apstarošanā;
- prasības operatoru radiācijas drošības kvalitātes nodrošināšanas programmām medicīniskajā apstarošanā;
- prasības medicīniskās apstarošanas optimizācijai medicīniskajā un biomedicīniskajā pētījumā;
- prasības nejaušas un neparedzētas apstarošanas kontrolei medicīniskajā apstarošanā; 
- prasības personas apstarošanai nemedicīniskās attēlveidošanas nolūkā.  
*prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts.
Problēmas apraksts
Pēc Aģentūras pievienošanas Dienestam likumā "Par radiācijas drošību un kodoldrošību" iekļautās Aģentūras funkcijas pārņem Dienests. Neveicot grozījumus likumā "Par radiācijas drošību un kodoldrošību", sabiedrībai nebūs skaidra Dienesta izdoto lēmumu radiācijas drošības jomā apstrīdēšanas kārtība, jo tāda kompetence būs noteikta likvidētai iestādei. Apstāklis, ka Dienests pārņem Aģentūras funkcijas, automātiski nenozīmē, ka Dienests iegūst arī augtākas iestādes statusu administratīvā procesa ietvaros.
Risinājuma apraksts
Likuma "Par radiācijas drošību un kodoldrošību" 6.panta ceturtajā daļā ir noteikts, ka Dienesta Radiācijas drošības centra lēmumus radiācijas drošības kontroles jautājumos jau šobrīd pārskata Dienesta ģenerāldirektors. Savukārt, citus Dienesta Radiācijas drošības centra lēmumus un faktisko rīcību, kas nav saistīti ar kontroles jautājumiem, var apstrīdēt Aģentūrā; savukārt Aģentūras lēmumu var pārsūdzēt tiesā.
Likumprojekts paredz grozījumus likuma "Par radiācijas drošību un kodoldrošību" 6.panta ceturtajā daļā, nosakot, ka turpmāk visus Dienesta Radiācijas drošības centra izdotos lēmumus un faktisko rīcību varēs  apstrīdēt vispārējā, Administratīvā procesa likumā noteiktajā kārtībā. Proti, lēmumu viena mēneša laikā varēs apstrīdēt normatīvajos aktos noteiktajai augstākajai iestādei. Augstākā iestāde par Dienesta Radiācijas drošības centra pieņemtajiem lēmumiem būs noteikta Ministru kabineta 2004.gada  23.novembra noteikumos Nr.962 "Valsts vides dienesta nolikums" (turpmāk - Dienesta nolikums), un tas būs Dienesta ģenerāldirektors. Tiek noteikts, ka centra lēmumus var apstrīdēt Valsts vides dienesta ģenerāldirektoram, bet Valsts vides dienesta ģenerāldirektora lēmumu var pārsūdzēt Administratīvā procesa likumā noteiktajā kārtībā.
Lai nodrošinātu tiesiskās noteiktības principa ievērošanu un vienotu pieeju par Dienesta Radiācijas drošības centra izdotajiem administratīvajiem aktiem un faktisko rīcību iesniegto apstrīdēšanas iesniegumu izskatīšanā, tiek papildināti likuma “Par radiācijas drošību un kodoldrošību” pārejas noteikumi. Pārejas noteikums nepieciešams, lai nodrošinātu jau uzsākto lietu, kas ierosinātas saskaņā ar līdzšinējo šā likuma 6. panta ceturtās daļas redakciju, izskatīšanas nepārtrauktību. Proti, lai arī pēc grozījumu stāšanās spēkā šīs lietas izskatītu institūcija, kurai ar jauno regulējumu paredzēta kompetence attiecīgajā jautājumā - Valsts vides dienesta ģenerāldirektors. Tādejādi tiek nodrošināts procesuālais pēctecīgums.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Komersanti, kuri pašlaik savā darbībā izmanto vai nākotnē izmantos jonizējošā starojuma avotus (piemēram, rentgena iekārtas).
Ietekmes apraksts
Jonizējošā starojuma avotu izmantotāji būs informēti un skaidri zinās savas tiesības apstrīdēt administratīvos aktus. Vienlaikus mazinās arī administratīvais slogs, jo jāsadarbojas tikai ar vienu iestādi radiācijas drošības jautājumos.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2004. gada  23. novembra noteikumi Nr. 962 "Valsts vides dienesta nolikums"
Pamatojums un apraksts
Dienesta nolikumā jāparedz, ka Dienesta amatpersonu izdotos administratīvos aktus (kas ietvers arī administratīvos aktus radiācijas drošības jomā) var apstrīdēt Dienesta ģenerāldirektoram. Savukārt Dienesta ģenerāldirektora lēmumus var pārsūdzēt administratīvajā tiesā.
Grozījumi Dienesta nolikumā tiek virzīti paralēli Likumprojektam. 
Atbildīgā institūcija
Klimata un enerģētikas ministrija
4.1.2. Ministru kabineta 2001.gada 3.jūlija noteikumi Nr.307 “Noteikumi par aizsardzību pret jonizējošo starojumu, transportējot radioaktīvos materiālus”
Pamatojums un apraksts
Ministru kabinetam jānosaka radiācijas drošības un kodoldrošības prasības, transportējot radioaktīvos materiālus. Tās ietver vispārīgās drošības prasības radioaktīvo materiālu transportēšanai, kā arī tiek noteikti transportējamo radioaktīvo materiālu veidi, to radioaktivitātes un radioaktīvā materiāla daudzuma ierobežojumi. Tiek noteiktas prasības radioaktīvo vielu un radioaktīvo materiālu transportēšanas sagatavošanai, transportēšanai un tās kontrolei, prasības transportējamajam radioaktīvajam materiālam, iepakojumam un pakai, kā arī veicamie testi transportējamajam  radioaktīvajam materiālam un tā pakai, lai nodrošinātu drošu to transportēšanu. Tiek noteikts transportēšanas atbilstības apliecinājuma saturs un tā izsniegšanas kārtība.
Atbildīgā institūcija
Klimata un enerģētikas ministrija
4.1.3. Ministru kabineta 2002.gada 9.aprīļa noteikumi Nr.149 “Noteikumi par aizsardzību pret jonizējošo starojumu”
Pamatojums un apraksts
Ministru kabinetam jānosaka prasības aizsardzībai pret jonizējošo starojumu atbilstoši radiācijas drošības un kodoldrošības pamatprincipiem. Tās ietver veicamos radiācijas drošības un kodoldrošības pasākumus darbā ar jonizējošā starojuma avotiem, prasības operatoru radiācijas drošības kvalitātes nodrošināšanas programmā un to saskaņošanas kārtībai, kā arī prasības jonizējošā starojuma avotiem un to kontrolei. Nosaka jonizējošā starojuma dozu aprēķināšanas prasības. Nosaka prasības visu sabiedrības locekļu tai skaitā  darbinieku, mācekļu, studentu un iedzīvotāju aizsardzībai pret jonizējošo starojumu. Ietver nosacījumus radioaktīvo vielu izkliedei vidē, prasības aizsardzībai pret dabiskajiem un mākslīgajiem jonizējošā starojuma avotiem, tai skaitā šo avotu pieļaujamās vērtības. Nosaka kārtību esošo apstarošanas situāciju un piesārņoto teritoriju pārvaldībai.
Atbildīgā institūcija
Klimata un enerģētikas ministrija
4.1.4. Ministru kabineta 2011.gada 13.decembra noteikumi Nr.960 “Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”
Pamatojums un apraksts
Ministru kabinetam jānosaka prasības kārtībai, kādā ievieš radiācijas drošības un kodoldrošības prasības aizsardzībai pret jonizējošo starojumu, iepērkot metālu atgriezumus un lūžņus. Tās nosaka kārtību metāllūžņu radioaktivitātes pārbaudei un prasības apmācībai radiācijas drošībā nodarbinātajam, kurš pārbauda lūžņu radioaktivitātes līmeni.
Atbildīgā institūcija
Klimata un enerģētikas ministrija
4.1.5. Ministru kabineta 2014.gada 19.augusta noteikumi Nr.482 “Noteikumi par aizsardzību pret jonizējošo starojumu medicīniskajā apstarošanā”
Pamatojums un apraksts
Ministru kabinetam jānosaka prasības radiācijas drošības un kodoldrošības prasību ieviešanu cilvēku aizsardzībai pret jonizējošo starojumu medicīniskajā apstarošanā.
Tās ietver:
- prasības pacientu un brīvprātīgo palīgu aizsardzībai medicīniskajā apstarošanā;
- būtiskas prasības radioloģiskajām ierīcēm un radioloģisko ierīču lietošanas uzraudzības kārtību, kā arī prasības individuālo aizsardzības līdzekļu pārbaudēm;
- prasības radioloģiskajām manipulācijām;
- medicīnas fizikas ekspertu un medicīnas fiziķu ieteicamās darba slodzes medicīniskajā apstarošanā;
- prasības pacientu dozu izvērtējumam un klīniskā audita veikšanai ārstniecības iestādēs;
- diagnostikas standartlīmeņus medicīniskajā apstarošanā;
- prasības operatoru radiācijas drošības kvalitātes nodrošināšanas programmām medicīniskajā apstarošanā;
- prasības medicīniskās apstarošanas optimizācijai medicīniskajā un biomedicīniskajā pētījumā;
- prasības nejaušas un neparedzētas apstarošanas kontrolei medicīniskajā apstarošanā; 
- prasības personas apstarošanai nemedicīniskās attēlveidošanas nolūkā.  
Atbildīgā institūcija
Klimata un enerģētikas ministrija
4.1.6. Ministru kabineta 2020. gada 15. septembra noteikumi Nr. 576 “Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts”
Pamatojums un apraksts
Ministru kabinetam jānosaka prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts.
Atbildīgā institūcija
Klimata un enerģētikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts vides dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sadaļa tiks papildināta pēc publiskās apspriešanas beigām.
6.3. Sabiedrības līdzdalības rezultāti
Sadaļa tiks papildināta pēc publiskās apspriešanas beigām.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Dienests pārņems Aģentūras veikto uzdevumu par administratīvo aktu (izņemot saistībā ar kontroles pasākumiem) radiācijas drošības un kodoldrošības jomā apstrīdēšanas iesniegumu izskatīšanu. Administratīvo aktu apstrīdēšanas iesniegumus saistībā ar radiācijas drošības un kodoldrošības prasību kontroli jau līdz šim izskatīja Dienesta ģenerāldirektors. 

	5. Tiks veikta iekšējo institūcijas procesu efektivizācija
	Jā
	Konsolidējot administratīvo aktu radiācijas drošības un kodoldrošības jomā izdošanu un apstrīdēšanu, būs iespēja nodrošināt vienotu pieeju un efektīvāku resursu izmantošanu. Radiācijas joma ir ļoti specifiska, un Aģentūras sastāvā nebija ekspertu, kuri varētu izvērtēt administratīvajos aktos izvirzīto nosacījumu pamatotību. 

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Likumprojekts aktualizē Dienesta funkcijas, kas izriet no lēmuma par Aģentūras pievienošanu Dienestam. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Jonizējošā starojuma avotu izmantotāji būs informēti un skaidri zinās savas tiesības apstrīdēt administratīvos aktus. Vienlaikus mazinās arī administratīvais slogs, jo jāsadarbojas tikai ar vienu iestādi radiācijas drošības jautājumos.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

